Í dag , þriðjudag , er frítt í tíma í nýju heilsulindina á Hótel Loftleiðum sem heitir Sóley Natura Spa . Í Sóley Natura Spa er boðið upp á margar af mest spennandi fegurðar - og nuddmeðferðum landsins , ásamt jóga og hugleiðslu , líkamsskrúbbi og ótal mörgu öðru . Þar er líka boðið upp á tíma í margskonar jóga , hlaupanámskeið , vatnsleikfimi , fljótandi hugleiðslu STOTT PILATES og miðjustyrkingu . Ég skellti mér með góðri vinkonu í jógatíma með Begga . Þetta var ljúfur og notalegur jógatími sem hentar byrjendum mjög vel . Salurinn sem jógakennslan fer fram í er einstaklega þægilegur , stílhreinn en hlýlegur með flottu “ mosa-veggfóðri ” sem maður getur gleymt sér í og séð allskonar mynstur og verur ef maður lætur hugann reika . Ég mæli með að þið kíkið í frían tíma á morgun og kynnið ykkur spennandi námskeið og þjónustu sem eru í boði . Slakið svo almennilega á í notalegu umhverfi með heitum pottum , sundlaug og gufu .